فاطمہ عالیہ توپوز

فاطمہ عالیہ توپوز جنہیں اکثر فاطمہ عالیہ کے نام سے جانا جاتا ہے ، ایک ترک ناول نگار ، کالم نگار ، مضمون نگار ، خواتین کے حقوق کی کارکن اور انسان دوست شخصیت کی مالک تھیں۔ اگرچہ اس سے قبل 1877 میں ترکی کی مصنفہ ظفر خانم کا شائع کردہ ناول آچکا تھا،  مگر چونکہ یہ ان کا واحد ناول رہا ،اس لئے فاطمہ  کو اپنے پانچ ناولوں کے ساتھ ادبی حلقوں میں ترک ادب کی پہلی خاتون ناول نگار کے طور پرجانا جاتا ہے۔

ابتدائی زندگی 
فاطمہ 9 اکتوبر 1862 کو قسطنطنیہ میں پیدا ہوئیں۔ وہ معروف  سرکاری ملازم ، مشہور مورخ اور بیوروکریٹ احمد جودت پاشا (1822–1895) اور ان کی اہلیہ ادویہ رابعہ  کی دوسری اولاد تھیں۔ ان کے دو بہن بھائی تھے، ایک بھائی علی سدات اور ایک بہن امینہ سمیعہ۔
1878 میں ، وہ اپنے خاندان کے ساتھ نو ماہ دمشق میں بھی  رہیں۔
فاطمہ عالیہ نے غیر رسمی طور پر گھر میں تعلیم حاصل کی ، چونکہ اس وقت ، لڑکیوں کے لئے باضابطہ اسکول میں داخلہ لینا عام بات نہیں تھی ۔ اپنے فکری تجسس کی وجہ سے ، انہوں نے عربی اور فرانسیسی زبان میں اعلیٰ درجے کی مہارت حاصل کی۔
1879 میں ، جب وہ سترہ سال کی ہوئیں ، تو ان کے والد نے ان کی شادی کا اہتمام کپتان میجر (عثمانی ترکی: کول آغا سی) محمد فائق بے ، سلطان عبد الحمید ثانی کے معاون اور غازی عثمان پاشا (محاصرہ پلونہ (1877) کے ہیرو)کے بھتیجے، سے کیا۔ جن سے انھوں نے چار بیٹیوں کو جنم دیا: خدیجہ (پیدائش 1880) ، عائشہ (پیدائش 1884) ، نعمت (پیدائش 1900) اور زبیدہ عصمت (پیدائش 1901)۔
ان کے شوہر ایک قدامت پسند  شخص تھے اور انھیں شادی کےابتدائی سالوں کے دوران غیرملکی زبان میں ناول پڑھنے کی اجازت نہیں تھی۔

آخری سال 
ان کی سب سے چھوٹی بیٹی زبیدہ عصمت نے 1926 میں عیسائیت قبول کرلی اور ترکی چھوڑ دیا تاکہ رومن کیتھولک راہبہ بنیں۔  فاطمہ عالیہ نے 1920 کی دہائی میں اپنی بیٹی کی تلاش میں اور اپنی صحت کی وجہ سے بھی کئی بار فرانس کا سفر کیا۔ 1928 میں ، انھوں نے اپنے شوہر کو کھو دیا۔ 21 جون 1934 کو ترکی میں قانونِ کنیت نافذ ہونے کے بعد فاطمہ عالیہ نے اپنا خاندانی نام "توپوز" اپنا لیا۔ خراب صحت اور مالی پریشانی میں زندگی گذارنے کے بعد وہ 13 جولائی 1936 کو استنبول میں انتقال کر گئیں۔ انہیں فریکوئے قبرستان میں سپرد خاک کردیا گیا۔

حوالہ جات 

1862ء کی پیدائشیں
1936ء کی وفیات
احناف
استنبول کی شخصیات
انیسویں صدی کی مصنفات
انیسویں صدی کے مصنفین
بیسویں صدی کی مصنفات
بیسویں صدی کے مضمون نگار
ترک انسانیت پسند
ترک حامی حقوق نسواں
ترکی خواتین مضمون نگار
ترکی فعالیت پسند برائے حقوق نسواں
ترکی کالم نگار
ترکی مضمون نگار
ترکی ناول نگار
خواتین کالم نگار
شخصیات سلطنت عثمانیہ
ماتریدی شخصیات
نسائیت پسند مسلمان
نسائیت پسند مصنفین
بیسویں صدی کی ترکی مصنفات
انیسویں صدی کے مضمون نگار
سلطنت عثمانیہ کی انیسویں صدی کی مصنفات
بیسویں صدی کے مصنفین سلطنت عثمانیہ کے مصنفین
استنبول کے مصنفین
Short description is different from Wikidata